section_heading: Povijest istraživanja rijeke
paragraph_text: Nakon tog prvog pokušaja da se istraži tok Džube, prošlo je više od dva stoljeća do novog pokušaja. Na taj pothvat odvažio se barun Karl Klaus von der Decken koji je malim parobrodom Welf 1863. pokušao doploviti do izvora. Njegov parobrod razbio se kod brzaca iznad grada Bardhere, a baruna i njegovu posadu napali su lokalni stanovnici, pritom je poginuo barun i njegova tri člana posade.